The Girlfriend Experience

She fillym drama rheynn dy vea Americaanagh veih'n vlein 2009 eh The Girlfriend Experience. Va'n fillym er ny stiurey lesh Steven Soderbergh, er ny screeu lesh Brian Koppelman as David Levien, as she Sasha Grey yn ard-aghteyr. Va'n fillym er ny ghlackey ayns Caayr York Noa, as va giarrag hallidagh er ny haishbyney ec y Sundance Film Festival ayns Jerrey Geuree 2009. Chammah's shen, va'n fillym currit magh er Amazon Video on Demand myr mayl roie-heateragh.

Ren Soderbergh imraa jeh Red Desert lesh Michelangelo Antonioni as Cries and Whispers lesh Ingmar Bergman myr cummaghtyn er yn obbyr echey. Va'n fillym er ny ghientyn er $1.3 villioon as er ny ghlackey lesh shamraig Red One neuchostallagh.

Skeeal
Ayns ny laaghyn roish reihys eaghtyraneagh ny Steatyn Unnaneysit, 2008, ta cumraag hoylleysagh ass Manhattan streeu rish doolaneyn e mooinjeryssyn rieughagh, e cliantyn, as e obbyr. Ta Chelsea (feer-ennym Christine) jeeraghey er kiarail taghyrt myrneen. Er y gherrid, t'ee smooinaghtyn dy vel e cliantyn ceau ny sloo as ny sloo argid er e shirveishyn, as t'ad fo voirey yn Chooyllaghey Mooar. Ta earisheyr jannoo co-akin maree as t'eh cur feyshtyn urree bentyn rish yn obbyr as y vea phersoonagh eck. T'ee goll veih cliant dys cliant jannoo e shirveishyn. Ta'n fillym cur ennaghtyn Chelsea marish e cliantyn ayns cosoyllaght rish e myrneen Chris, meeineyder persoonagh ec boayl lheiltys costallagh ta ceau yn chooid smoo jeh'n traa echey taggloo rish e chliantyn firryn berçhagh.

Ta scaa-screeudeyr çheet myr cliant noa cummyssagh da Chelsea as t'eh treeal eie feolagh da'n jerrey shiaghtin. Hoshiaght, ta Chelsea smooinaghtyn dy nee ee jiooldey eh, agh. eisht, t'ee smooinaghtyn dy vel tayrn eddyr y phiyr er-yn-oyr dy vel laaghyn ruggyree cohaghyrt dy mie, as ee ny lhaihder dy lioaryn "persoon-oaylleeagh." She cooish arganeys lesh Chris, as eh troiddey ee kyndagh rish yn aggindys eck dy gholl dys yn dooiney er-yn-oyr dy row joarey 'sy vooinjerys oc bentyn rish "goll rish" cliantyn. Ta Chris geddyn cuirrey veih nane jeh ny cliantyn echey dy gholl rishyn as deiney argidys elley er turrys dys Las Vegas. As eh streeu boayl 'sy voayl lheiltys ny share dy phrisal, ta Chelsea gennaghtyn stroos yn obbyr, dy mooar rish çheet caillin noa.

Skimmee
 Sasha Grey myr Christine, ennym keirdey Chelsea
 Chris Santos myr Chris
 Emma Lahana myr Adrian
 Philip Eytan myr Philip
 Timothy Davis myr Tim
 Peter Zizzo myr Zizzo
 Glenn Kenny myr "The Erotic Connoisseur"
 Vincent Dellacera myr immanee Chelsea
 Kimberly Magness myr Happy Hour
 Mark Jacobson myr y Co-akiner
 Kenneth Myers myr Maître d’ ayns Craft Steak
 Michael Sugar myr “Sugar”
 Daniel Algrant myr Dan

Imraaghyn

Kianglaghyn magh






Ronney:Filmyn 2009
Ronney:Filmyn drama 2009
Ronney:Filmyn seyrey 2009
Ronney:Filmyn Americaanagh
Ronney:Filmyn avant-garde as prowallagh veih ny 2000yn
Ronney:Filmyn 'sy Vaarle
Ronney:Filmyn avant-garde as prowallagh Americaanagh
Ronney:Filmyn drama Americaanagh
Ronney:Filmyn seyrey Americaanagh
Ronney:Filmyn bentyn rish y streebeeys ayns ny Steatyn Unnaneysit
Ronney:Filmyn stiurit lesh Steven Soderbergh
Ronney:Filmyn gientit lesh Gregory Jacobs
Ronney:Filmyn bunnit 'sy vlein 2008
Ronney:Filmyn bunnit ayns Manhattan
Ronney:Filmyn Magnolia Pictures
Ronney:Filmyn rheynn dy vea